Likumprojekts

**Par Papildu protokolu Eiropas Padomes Konvencijai par terorisma novēršanu**

**1. pants.** 2015. gada 22. oktobra Papildu protokols 2005. gada 16. maija Eiropas Padomes Konvencijai par terorisma novēršanu (turpmāk – Papildu protokols) ar šo likumu tiek pieņemts un apstiprināts.

**2. pants.** Papildu protokolā paredzēto saistību izpildi koordinē Tieslietu ministrija.

**3. pants.** Papildu protokola 7. panta izpratnē atbildīgā institūcija ir Drošības policija.

**4. pants.** Papildu protokols stājas spēkā tā 10. pantā noteiktajā laikā un kārtībā, un Ārlietu ministrija par to paziņo oficiālajā izdevumā "Latvijas Vēstnesis".

**5. pants.** Likums stājas spēkā nākamajā dienā pēc tā izsludināšanas. Līdz ar likumu izsludināms Papildu protokols angļu valodā un tā tulkojums latviešu valodā.

Tieslietu ministrs

Dzintars Rasnačs